Държавен вестник, бр. 20, 2022 г., стр. 15

БРОЙ  20	
Д Ъ Р Ж А В Е Н  В Е С Т Н И К 	
СТР.  15  
2 
 
 
 
ИЗИСКВА от Генералния секретар, в съответствие с член 16(2)(e)  от Конвенцията от 
1973г., да предаде на всички страни по MARPOL 73/78 заверени копия от настоящата 
резолюция и текста на измененията в IBC кодекса, съдържащи се в приложението; 
 
ИЗИСКВА ОЩЕ Генералният секретар да предаде копия от настоящата резолюция и 
нейното приложение на членовете на Организацията, които не са страни по 
MARPOL 73/78; 
ПРИКАНВА Комитета по морска безопасност да приеме същите изменения на кодекса IBC 
в съответствие с член VIII(b)(iv) от Конвенцията SOLAS от 1974 г., така че разпоредбите на 
кодекса IBC, които са задължителни както съгласно MARPOL 73/78, така и съгласно 
Конвенция SOLAS, да останат същите.
3 
 
 
ПРИЛОЖЕНИЕ 
ИЗМЕНЕНИЯ НА МЕЖДУНАРОДНИЯ КОДЕКС ЗА КОНСТРУКЦИЯТА И 
ОБОРУДВАНЕТО НА КОРАБИ, ПРЕВОЗВАЩИ ОПАСНИ ХИМИКАЛИ В 
НАЛИВНО СЪСТОЯНИЕ (IBC code)  
 
Пълният текст на Кодекса IBC се заменя със следното: 
“Предисловие 
1. Целта на настоящия кодекс е да осигури международен стандарт за безопасен превоз 
в наливно състояние по море на опасни химикали и вредни течни вещества, изброени 
в глава 17 от Кодекса. Кодексът определя стандартите за проектиране и строителство 
на кораби, независимо от тонажа, които участват в такъв превоз, и оборудването, 
което те носят, за да сведат до минимум риска за кораба, неговия екипаж и околната 
среда, като се има предвид естеството на съответните продукти. 
2. Основната идея на Кодекса е да определи всеки химически танкер по тип, според 
степента на опасност на продуктите, превозвани от него. Всеки продукт може да има 
едно или повече опасни свойства, включително запалимост, токсичност, корозивност 
и реактивност, както и опасността, която може да представлява за околната среда. 
3. По време на разработването на Кодекса беше отчетено, че той трябва да се основава 
на разумни морски архитектурни и инженерни принципи и най-доброто разбиране на 
рисковете, свързани с различните обхванати продукти. Освен това технологията за 
проектиране на танкери за химични продукти е не само сложна, но и се развива бързо 
и поради това Кодексът не следва да остане неизменен. По този начин организацията 
периодично ще преразглежда Кодекса, като взема предвид както опита, така и 
техническото развитие. 
4. Измененията на Кодекса, които включват изисквания за нови продукти и условията за 
тяхното транспортиране, ще се разпространяват като препоръки временно, когато 
бъдат приети от Комитета по морска безопасност (MSC) и Комитета по опазване на 
морската среда (MEPC) на Организацията, в съответствие с разпоредбите на член VIII 
от Международната конвенция за безопасност на човешкия живот на море от 1974 г. 
(SOLAS 74), и член 16 от Международната конвенция за предотвратяване на 
замърсяването от кораби от 1973 г., изменена съответно с Протокола от 1978 г. 
(MARPOL 73/78), до влизането в сила на тези изменения. 
5. Кодексът се занимава предимно с проектирането и оборудването на корабите. За да се 
гарантира безопасното транспортиране на продуктите, трябва обаче да се направи 
оценка на общата система. Други важни аспекти на безопасното транспортиране на 
продуктите, като обучение, експлоатация, контрол на трафика и обработка в 
пристанищата, също се разглеждат или ще бъдат допълнително проучени от 
Организацията. 
6. Разработването на Кодекса е подпомогнато в голяма степен от редица организации в 
консултативен статут, като Асоциацията на класификационните дружества (IACS) и 
Международната електротехническа комисия (IEC).